《自顺阳至均房道五首用陈符宝去非韵》
宋代·张嵲

行客路正远，曦驭已西驰。
霜风吹草树，眇眇连荒陂。
如何羁旅怀，更值摇落时。
四序欻已晚，我生可无衰。
尚纡使吏袍，久负南山期。
吾庐岂固好，此身自安之。
胡为终岁别，使我心怕悲。
故园松菊荒，静计勿差池。
桑柘共平陆，过桥野色分。
冬序日向深，冒山多薄云。
惊飚入长林，黄叶久纷纷。
山前人有家，鸡犬时一闻。

作者简介：张嵲（1096—1184），字巨山，襄阳（今湖北襄樊）人。徽宗宣和三年（1121）上舍中第，调唐州方城尉，改房州司法参军，辟利州路安抚司干办公事。